CELEX: 32008R1330
Language: bg
Date: 2008-12-22 00:00:00
Title: Регламент (ЕО) № 1330/2008 на Комисията от 22 декември 2008 година за изменение за сто и трети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

23.12.2008   
            
            
               BG
            
            
               Официален вестник на Европейския съюз
            
            
               L 345/60
            
         
      РЕГЛАМЕНТ (ЕО) № 1330/2008 НА КОМИСИЯТА
   
   от 22 декември 2008 година
   за изменение за сто и трети път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него, като има предвид, че:
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 21 и 27 октомври 2008 г. и на 12 ноември 2008 г. Комитетът по санкциите към Съвета за сигурност на Организацията на обединените нации реши да измени списъка на лицата, групите и образуванията, спрямо които следва да се прилага замразяването на средства и икономически ресурси, като добави седем физически лица към списъка предвид информацията за техни връзки с Ал Кайда. Изложенията на мотивите относно измененията са предоставени на Комисията.
            
         
               (3)
            
            
               Приложение I следва да бъде съответно изменено.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно.
            
         
               (5)
            
            
               Тъй като списъкът на Организацията на обединените нации не осигурява актуалните адреси на въпросните физически лица, в Официален вестник на Европейския съюз трябва да бъде публикувано обявление, така че заинтересованите лица да могат да се свържат с Комисията и тя да може впоследствие да предаде основанията, на които се базира този регламент, на въпросните физически лица, да им осигури възможност да изпратят мнения по тези основания, и да направи преглед на регламента, с оглед на мненията и възможността за наличие на допълнителна информация,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 декември 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следният текст:
      
                  (1)
               
               
                  Abdulbasit Abdulrahim (известен също като a) Abdul Basit Fadil Abdul Rahim, б) Abdelbasit Abdelrahim, в) Abdullah Mansour, г) Abdallah Mansour, д) Adbulrahim Abdulbasit Fadil Mahoud). Адрес: Лондон, Обединеното кралство. Дата на раждане: 2.7.1968 г. Месторождение: Gdabia, Либия. Паспорт №: 800220972 (британски паспорт). Националност: британска. Друга информация: a) британски национален застрахователен номер PX053496A; б) замесен в събирането на средства от името на Либийската ислямска бойна група (ЛИБГ); в) заемал е високи позиции в ЛИБГ в Обединеното кралство; г) свързан с директорите на фондацията SANABEL, Ghuma Abd’rabbah, Taher Nasuf и Abdulbaqi Mohammed Khaled, както и с членове на ЛИБГ в Обединеното кралство, включително Ismail Kamoka, високопоставен член на ЛИБГ в Обединеното кралство , който е признат за виновен и осъден в Обединеното кралство през юни 2007 г., въз основа на обвинения за финансиране на терористична дейност.
               
            
                  (2)
               
               
                  Redouane El Habhab (известен също като Abdelrahman). Адрес: Iltisstrasse 58, 24143 Kiel, Germany (предишен адрес). Дата на раждане: 20.12.1969 г.; Месторождение: Casablanca, Мароко. Националност: германска. Паспорт №: 1005552350 (издаден на 27.3.2001 г. от Общинския съвет на Кил, Германия, който изтича на 26.3.2011 г.). Лична карта №: 1007850441 (немска федерална карта за самоличност, издадена на 27.3.2001 г. от Общинския съвет на Кил, Германия, валидна до 26.3.2011 г.). Допълнителна информация: Понастоящем в затвора в град Любек, Германия.
               
            
                  (3)
               
               
                  Maftah Mohamed Elmabruk (известен също като a) Muftah Al Mabrook, б) Mustah ElMabruk, в) Maftah El Mobruk, г) Muftah El Mabruk, д) Maftah Elmobruk, е) Al Hajj Abd Al Haqq, ж) Al Haj Abd Al Hak). Адрес: Лондон, Обединеното кралство. Дата на раждане: 1.5.1950 г. Месторождение: Либия. Националност: либийска. Допълнителна информация: a) британски национален застрахователен номер: PW503042C; б) британски поданик; б) замесен в събирането на средства от името на Либийската ислямска бойна група (ЛИБГ). Свързан с членове на ЛИБГ в Обединеното кралство, включително Mohammed Benhammedi и Ismail Kamoka, високопоставен член на ЛИБГ в Обединеното кралство, който е признат за виновен и осъден в Обединеното кралство през юни 2007 г. по обвинение във финансиране на терористична дейност.
               
            
                  (4)
               
               
                  Abdelrazag Elsharif Elosta (известен също като Abdelrazag Elsharif Al Usta) Адрес: Лондон, Обединеното кралство. Дата на раждане 20.6.1963 г. Месторождение: Soguma, Либия. Паспорт №: 304875071 (британски паспорт). Националност: британска. Допълнителна информация: a) британски национален застрахователен номер: PW669539D; б) замесен в събирането на средства и финансово подпомагане от името на Либийската ислямска бойна група (ЛИБГ). Свързан с членове на ЛИБГ в Обединеното кралство, включително Mohammed Benhammedi, Taher Nasuf и Ismail Kamoka, високопоставен член на ЛИБГ в Обединеното кралство, който е признат за виновен и осъден в Обединеното кралство през юни 2007 г. по обвинение във финансиране на терористична дейност.
               
            
                  (5)
               
               
                  Fritz Martin Gelowicz (известен също като Robert Konars (роден на 10.4.1979 г. в Лиеж, Белгия), б) Markus Gebert, в) Malik, г) Benzl, д) Bentley). Адрес:Böfinger Weg 20, 89075 Ulm, Германия (предишен адрес). Дата на раждане: 1.9.1979 г. Месторождение: Мюнхен, Германия. Националност: германска. Паспорт №: 7020069907 (немски паспорт, издаден в Улм, Германия, валиден до 11 май 2010 г.). Национален идентификационен номер: 7020783883 (немска федерална карта за самоличност, издадена в Улм, Германия, валидна до 10.6.2008 г.). Допълнителна информация: a) свързан с Islamic Jihad Union (IJU), известен също като Islamic Jihad Group поне от началото на 2006 г. Свързан с Daniel Martin Schneider и Adem Yilmaz. Обучен за изготвяне и използване на експлозиви; б) арестуван на 4 September 2007 г. в Медебах, Германия, и задържан в Германия от 5 септември 2007 г. (октомври 2008 г.).
               
            
                  (6)
               
               
                  Daniel Martin Schneider (известен също като Abdullah). Адрес: Petrusstrasse 32, 66125 Herrensohr, Dudweiler, Саарбрюкен, Германия (предишен адрес). Дата на раждане: 9.9.1985 г. Месторождение: Neunkirchen (Саар), Германия. Националност: немска. Паспорт №: 2318047793 (немски паспорт, издаден във Фридрихщал, Германия, на 17.5.2006 г., валиден до 16.5.2011 г.). Национален идентификационен номер: 2318229333 (немска федерална карта за самоличност, издаден във Фридрихщал, Германия, на 17.5.2006 г., валидна до 16.5.2011 г.). Допълнителна информация: a) свързан с Islamic Jihad Union (IJU), известен също като Islamic Jihad Group поне от началото на 2006 г. Свързан с Fritz Martin Gelowicz и Adem Yilmaz; б) арестуван на 4 September 2007 г. в Медебах, Германия, и задържан в Германия от 5 септември 2007 г. (октомври 2008 г.).
               
            
                  (7)
               
               
                  Adem Yilmaz (известен също като Talha) Дата на раждане: 4.11.1978 г. Месторождение: Bayburt, Турция. Националност: турска. Паспорт №: TR-P 614 166 (турски паспорт, издаден от Генералното консулство на Турция във Франкфурт на Майн на 22.3.2006 г., валиден до 15.9.2009 г. Адрес: Südliche Ringstrasse 133, 63225 Langen, Германия (предишен адрес). Допълнителна информация: a) свързан с Islamic Jihad Union (IJU), известен също като Islamic Jihad Group поне от началото на 2006 г. Свързан с Fritz Martin Gelowicz и Daniel Martin Schneider; б) арестуван на 4 септември в Медебах, Германия, и задържан в Германия от 5 септември 2007 г. (октомври 2008 г.).